Pulau Libbut

Pulau Libbut adolah sabuah pulau di Lautan Hindia . Lataknyo di sabalah barat Pulau Sumatera . Pulau ko marupokan bagian dari kalompok Kapulauan Mentawai dan talatak indak jauah dari Pulau Siberut . 

Sacaro pamarintahan, Pulau Libbut talatak di Distrik Siberut Barat Daya, Kabupaten Kapulauan Mentawai, Provinsi Sumatera Barat, Indonesia.

Kutiko Kementerian Maritim jo Perikanan Indonesia malakuan survei toponimik pulau iko pado taun 2005, mako diambiaklah namo Bosua Libut. Namun, salamo verifikasi panamoan 2007, namo iko disepakati sabagai Libbut. Arti kato Libbut, nan digunoan dalam namo pulau ko, indak dikatahui.

Sacaro umum, Pulau Libbut mampunyoi tanah nan miring lembut jo pantai pasia putiah. Tanahnyo didominasi dek batang-batang karambia nan padek.

Pulau iko juo manjadi tujuan tampek basilancar dek pasalancar manca negara karano ombaknyo nan gadang jo manantang, sahinggo cocok untuak basilancar mamakai standar Internasional.

Pulau ko indak bapanghuni. Karano itu, indak ado fasilitas umum di pulau ko. 

 Pranala lain 
 Situs web resmi Kabupaten Kepulauan Mentawai 

 Rujuakan